Entre els dies 20 i 23 de gener de 2020, va tenir lloc el temporal Glòria, que va causar múltiples destrosses i danys al sector pesquer i aqüícola del territori català i ha afectat greument la seva capacitat productiva.
L'Acord de Govern de 4 de febrer de 2020 estableix mesures urgents per pal·liar els danys ocasionats pel temporal Glòria i, concretament, aprova la utilització del Fons de Contingència per part del Departament d'Agricultura, Ramaderia, Pesca i Alimentació per pal·liar els efectes del temporal esmentat.
Per tot l'exposat, es considera necessari establir un ajut adreçat a recuperar la capacitat productiva del sector pesquer i aqüícola afectat pel temporal.
El règim d'aquests ajuts és el que estableix el Reglament (UE) 717/2014 de la Comissió, de 27 de juny, sobre l'aplicació dels articles 107 i 108 del Tractat de funcionament de la Unió Europea als ajuts de minimis en el sector de la pesca i l'aqüicultura (DOUE L-190/45, de 28.6.2014).
Conseqüentment, valorada la conveniència de donar suport al sector pesquer i aqüícola afectat pel temporal Glòria per a la restitució del seu potencial productiu, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General de Pesca i Afers Marítims i en ús de les atribucions que m'han estat conferides,
Aprovar les bases reguladores dels ajuts destinats al sector pesquer i aqüícola afectat pel temporal Glòria per garantir la seva capacitat productiva, que es publiquen a l'annex 1 d'aquesta Ordre.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1, el qual consta en l'annex 2 d'aquesta Ordre.
Aquesta Ordre entrarà en vigor l'endemà de la seva publicació en el Diari Oficial de la General de Catalunya (DOGC).
L'objecte dels ajuts que estableix l'Ordre és subvencionar les despeses realitzades per a la recuperació del potencial productiu del sector pesquer i aqüícola per garantir-ne la viabilitat, i la reparació i restauració de les infraestructures i equipaments afectats pel temporal Glòria entre els dies 20 i 23 de gener de 2020 (d'ara endavant, temporal Glòria).
Poden ser beneficiàries d'aquests ajuts les empreses aqüícoles amb una concessió aqüícola ubicada a Catalunya i els/les propietaris/àries i/o armadors/es d'embarcacions pesqueres amb port base a Catalunya que hagin patit danys causats pel temporal Glòria.
3.1 Per obtenir la condició de beneficiàries de les subvencions, les persones sol·licitants han de complir des del moment de presentació de la sol·licitud els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
a) Les persones beneficiàries d'aquests ajuts han d'estar al corrent de les obligacions fiscals i amb la Seguretat Social i/o no tenir deutes amb la Generalitat de Catalunya.
En el cas que es tracti d'agrupacions de persones físiques o jurídiques, públiques o privades, sense personalitat jurídica, cadascuna de les persones integrants de l'agrupació en qüestió haurà de complir aquestes condicions d'admissibilitat.
b) El compte on s'ha d'ingressar l'import de l'ajut inclòs en l'imprès de sol·licitud ha de pertànyer a la persona beneficiària de l'ajut.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis que hagi rebut no supera els límits establerts.
d) En cas d'empreses amb 50 o més treballadors, complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
e) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
g) Quan es tracti de persones físiques empresàries, estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
h) En cas de comptar amb centres laborals, complir la normativa de política lingüística fent constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
i) En cas de comptar amb centres i establiments oberts al públic, complir la normativa de política lingüística atenent els consumidors en qualsevol de les llengües oficials de Catalunya i redactant, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
j) En cas d'agrupació de persones físiques o jurídiques, aquesta agrupació no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
En el cas d'empreses de més de 150 treballadors, a més, cal disposar d'un pla d'igualtat entre dones i homes d'acord amb la Llei 17/2015, de 21 de juliol.
l) Les persones sol·licitants d'aquests ajuts s'han d'adherir al codi ètic que figura com a annex 3.
3.2 Pel que fa a la concurrència amb altres ajuts, i sense perjudici del límit quantitatiu que disposa l'article 3 del Reglament (UE) 717/2014, el règim d'acumulació amb altres ajuts de minimis es regeix per l'article 5 del reglament esmentat.
Els ajuts que estableix aquesta Ordre es podran acumular a d'altres ajuts públics per les mateixes despeses subvencionables, sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
Quan es tracti d'agrupacions de persones físiques o jurídiques, públiques o privades, sense personalitat jurídica, s'han de fer constar expressament, tant en formalitzar la sol·licitud com en la resolució o en l'acord de concessió, els compromisos d'execució assumits per cada membre de l'agrupació i l'import de la subvenció que ha d'aplicar cadascun, els quals també tenen la consideració de persones beneficiàries.
4.1 En el cas de les empreses aqüícoles, els ajuts consisteixen en:
4.1.1 Un ajut per a les despeses de realització d'actuacions per a la restitució del potencial productiu per les tipologies de despeses següents:
a) Fins a un màxim del 100% de despeses pel subministrament de les infraestructures, els equipaments i les instal·lacions productives.
b) Fins al 20% de les despeses efectuades en el punt a) en concepte de costos de personal per a la realització de les inversions.
4.1.2 Compensació de les càrregues financeres per operacions de finançament amb l'Institut Català de Finances (ICF), en el marc de l'Ordre AAM/76/2015, de 10 d'abril, per la qual s'aproven les bases reguladores dels ajuts de minimis en forma de garantia per al finançament de les empreses agràries, agroalimentàries, forestals i del sector de la pesca i l'aqüicultura, s'obre la convocatòria corresponent i es deroga l'Ordre AAM/146/2014, de 9 de maig (DOGC 6852, de 16.4.2015), dins la línia ICF de situacions d'emergència de l'agricultura, per a projectes d'inversió per atendre la recuperació de l'activitat de les empreses aqüícoles que hagin resultat afectades pel temporal Glòria.
Les característiques dels préstecs són les següents:
b) Import màxim: 281.250 euros.
c) Termini: fins a deu anys, amb fins a 2 anys de carència inclosos.
d) Garanties: com a complement a la garantia del DARP, es podran sol·licitar garanties addicionals de fins al 20% del nominal.
e) Desemborsament: a la data de formalització.
f) Amortització: el préstec s'amortitzarà linealment per mesos vençuts.
g) En cas d'amortització anticipada, es cobraran els costos de ruptura destinats a la cancel·lació del swap.
h) Tipus d'interès: l'interès dels préstecs serà fix del 3,75%, i sobre aquest tipus d'interès s'aplicarà una bonificació màxima del 100% del tipus esmentat.
L'import bonificat concret escaient s'especificarà en la resolució d'atorgament de l'ajut corresponent.
i) Assumpció de risc fins al 80%.
j) Comissions d'obertura: màxim del 0,5%.
k) Comissions d'amortització total o parcial: màxim del 0,50% + costos de ruptura.
4.2 En el cas de les persones propietàries i/o armadores d'embarcacions pesqueres, fins a un màxim del 100%, la compra dels ormeigs i arts passius perduts o danyats a causa del temporal en format unitari o complert, i la de les diferents parts que els componen (caps, malla de plàstic, boies, morts, tub de PVC, xarxa, mosquetons, fil, pals de senyalització, etc.), amb les limitacions següents quant a unitats, dimensions i característiques tècniques:
a) Xarxes fixes (tremalls, soltes i xarxes fixes combinades) convencionals.
Les característiques tècniques i el nombre màxim de metres acumulats de qualsevol del tipus de xarxa fixa convencional haurà de respectar l'Ordre AAA/2794/2012, de 21 de desembre, per la qual es regula la pesca amb arts fixos i arts menors en les aigües exteriors del Mediterrani (BOE 312, de 28.12.2012).
b) Xarxes fixes de mides excepcionals (bonitoleres i altres).
Les limitacions pel que fa a les dimensions i característiques tècniques seran les previstes en l'annex IX, parts A i C, del Reglament (UE) 2019/1241 del Parlament Europeu i del Consell sobre la conservació dels recursos pesquers i la protecció dels ecosistemes marins amb mesures tècniques.
Les característiques tècniques i el nombre màxim d'hams de palangres i palangrons hauran de respectar l'Ordre AAA/2794/2012, de 21 de desembre, per la qual es regula la pesca amb arts fixos i arts menors en les aigües exteriors del Mediterrani (BOE 312, de 28.12.2012).
e) Nanses per a sèpia o pop: fins a 200 unitats.
f) Pantena: la totalitat de les xarxes, ancoratges i elements estructurals que constitueixen el conjunt anomenat "pantena", instal·lats en els canals proveïdors de les llacunes del delta de l'Ebre.
Per a aquells arts i ormeigs fixos autoritzats per la Direcció General de Pesca i Afers Marítims fins al 20 de gener de 2020, fins al 50% de la longitud o de les unitats autoritzades en la resolució corresponent.
En els apartats a), b) i c), per al còmput de metres totals, s'atendrà el nombre de personal enrolat en la data d'inici del temporal Glòria.
4.3 Es consideren elegibles les despeses efectuades per la persona beneficiària des de l'inici del temporal Glòria fins al termini de justificació que estableixi la convocatòria.
4.4 La quantia màxima destinada a aquests ajuts i l'aplicació pressupostària a la qual s'ha d'imputar són les que determina la resolució de convocatòria corresponent.
4.5 La quantia dels ajuts es determinarà segons el nombre de sol·licituds i la disponibilitat pressupostària aplicant el principi de prorrateig i atenent les limitacions establertes al punt 4.6.
4.6 Aquests ajuts se sotmeten al Reglament (UE) 717/2014 de la Comissió, de 27 de juny, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis en el sector de la pesca i l'aqüicultura, segons el qual el total d'ajuts de minimis concedits a una persona beneficiària no podrà excedir els 30.000 euros bruts durant l'exercici fiscal en curs i els dos exercicis fiscals anteriors, i sense que s'incrementi el llindar establert per Estat membre.
4.7 En el cas que el cost final efectiu de l'activitat subvencionada sigui inferior al cost inicialment pressupostat, es reduirà, en la mateixa proporció, la quantia de la subvenció atorgada.
Les sol·licituds s'han de presentar per mitjans telemàtics a través de la pàgina web http://seu.gencat.cat o http://agricultura.gencat.cat/ca/tramits/ajuts d'acord amb el procediment que estableix l'annex 2 de l'Ordre.
6.1 S'ha d'adjuntar a les sol·licituds la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol òrgan de l'Administració, sempre que no hagin transcorregut més de cinc anys des de la presentació i no hagin experimentat cap modificació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació, d'acord amb l'apartat 6.4.
e) En el cas d'agrupacions de persones físiques o jurídiques, cal fer constar els compromisos d'execució assumits per cada membre de l'agrupació.
f) Descripció de l'activitat o actuació, incloent-hi les dates d'inici i finalització previstes i el lloc de realització del projecte.
En el cas de les ajudes al sector pesquer, indicació dels arts i ormejos instal·lats i/o dels components per fabricar-los i de l'embarcació pesquera afectada.
g) Pressupost complet i detallat del projecte en el qual figurin totes les despeses i els ingressos previstos, la quantia de l'ajut que se sol·licita i el detall de les fonts de finançament de la línia de subvencions corresponent.
6.2 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Totes les dades que consten a la sol·licitud són certes i es compromet a aportar les dades i els documents necessaris per a la seva comprovació.
b) El compte on s'ha d'ingressar l'import de l'ajut inclòs en l'imprès de sol·licitud pertany a la persona beneficiària de l'ajut.
c) No està sotmesa a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
d) Declaració sobre si s'han demanat i/o s'han obtingut altres ajuts públics o privats per a la mateixa finalitat, fent constar la relació detallada amb l'entitat concedent i la quantitat sol·licitada i/o obtinguda.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis que s'ha rebut no supera els límits establerts.
f) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i per intervenir-hi en els seus centres de treball.
g) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
En el cas d'empreses amb més de 150 treballadors, a més, cal disposar d'un pla d'igualtat entre dones i homes d'acord amb la Llei 17/2015, de 21 de juliol.
Aquesta informació es verificarà d'ofici consultant el Registre de Plans d'Igualtat del Departament d'Empresa i Coneixement, i, en el cas que el pla no constés en el Registre esmentat, la persona beneficiària l'haurà d'aportar.
i) Quan es tracti de persones físiques empresàries: estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
j) Als centres laborals, complir la normativa de política lingüística: fer constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
k) Quan es tracti de centres i establiments oberts al públic, complir la normativa de política lingüística: atendre els consumidors en qualsevol de les llengües oficials de Catalunya i redactar, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
l) En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
6.3 En la sol·licitud de l'ajut, la persona interessada ha d'indicar si autoritza el DARP a obtenir els certificats o les verificacions necessaris per a la tramitació de l'ajut a emetre per altres administracions o entitats públiques.
6.4 La presentació de la sol·licitud de subvenció faculta el DARP per comprovar la conformitat de les dades que s'hi contenen o es declaren.
Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres o visites in situ quan calgui.
9.1 El procediment de concessió de la subvenció de l'ajut es realitza d'acord amb el criteri d'atribució per prorrateig establert en els apartats 4.5 i 9.4.
9.2 Els actes de tràmit es notifiquen d'acord amb l'apartat 8 de l'annex 2.
9.3 L'òrgan instructor dels expedients d'ajuts és el Servei de Foment d'Estructures Pesqueres.
L'òrgan competent per emetre la resolució sobre totes les sol·licituds d'ajut és la persona titular de la Direcció General de Pesca i Afers Marítims.
9.4 Quan les sol·licituds qualificades d'auxiliables superin la disponibilitat pressupostària, s'aplicarà el prorrateig d'acord amb l'apartat 4.5 de les bases reguladores.
9.5 En el cas de les operacions de préstec de l'apartat 4.1.2, l'ICF estudiarà les sol·licituds de finançament, analitzarà la viabilitat econòmica de l'operació, farà un estudi de risc financer, determinarà l'aprovació o denegació del finançament d'acord amb els seus criteris de caràcter financer i establirà les condicions financeres de l'operació (import de la sol·licitud de préstec, terminis d'amortització i garanties, i imports dels interessos).
L'ICF informarà la Direcció General de Pesca i Afers Marítims sobre l'aprovació o la denegació de la sol·licitud de préstec i de les dades a què fa referència el paràgraf anterior abans de la proposta de resolució provisional.
9.6 Un cop avaluades les sol·licituds, l'òrgan instructor formularà la proposta de resolució provisional de concessió de les subvencions.
9.7 L'ajut podrà ser reduït totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Proposta de resolució provisional, acceptació de la subvenció, reformulació i presentació de documentació addicional
10.1 La proposta de resolució de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
10.2 La proposta de resolució ha de contenir la llista de sol·licitants proposats per ser beneficiaris de les subvencions, amb l'import de la subvenció proposada, i, en el cas dels ajuts de l'apartat 4.1.2, indicarà l'import sol·licitat del préstec i l'import dels interessos corresponents.
10.3 La subvenció s'entendrà acceptada en el supòsit que la persona beneficiària no presenti cap al·legació en el termini de 10 dies hàbils a comptar des de l'endemà de la publicació de la resolució provisional.
Dins del mateix termini, les persones sol·licitants poden presentar al·legacions, que es tindran en compte en el moment de resoldre.
10.4 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
11.1 L'incompliment dels requisits no esmenables o la presentació fora de termini de la sol·licitud comporta la inadmissió de la sol·licitud.
11.2 Comporta el desistiment de la sol·licitud la manca de presentació de qualsevol dels documents establerts en l'apartat 6 o la manca d'esmena dels requisits esmenables, dins el termini de 10 dies hàbils i amb el requeriment previ.
11.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades d'acord amb l'apartat 8 de l'annex 2.
11.4 Qualsevol persona sol·licitant pot desistir de la seva sol·licitud de subvenció, abans de la concessió, i l'òrgan instructor ho ha d'acceptar mitjançant resolució.
12.1 D'acord amb la documentació presentada i les comprovacions d'ofici, l'òrgan instructor elevarà la proposta de resolució corresponent a l'òrgan competent per resoldre.
12.2 En la resolució de concessió, figuraran, com a mínim, l'import màxim de l'ajut, les condicions que haurà de complir la persona beneficiària i el caràcter d'ajut de minimis d'acord amb el Reglament (UE) 717/2014 de la Comissió, de 27 de juny, sobre l'aplicació dels articles 107 i 108 del Tractat de funcionament de la Unió Europea als ajuts de minimis en el sector de la pesca i l'aqüicultura (DOUE L-190/45, de 28.6.2014).
En el cas dels ajuts de l'apartat 4.1.2, s'ha de fer constar, a més, l'import de la sol·licitud de préstec aprovada i l'import dels interessos bonificables.
En el cas d'agrupacions de persones físiques o jurídiques, s'han de fer constar expressament en la resolució de concessió els compromisos d'execució assumits per cada membre de l'agrupació i l'import de la subvenció que ha d'aplicar cadascun, els quals també tenen la consideració de beneficiaris.
12.3 En el cas dels ajuts de l'apartat 4.1.2, s'ha de fer constar en la resolució que la concessió de l'ajut resta condicionada a la formalització del préstec amb l'ICF.
12.4 La resolució de concessió es notifica d'acord amb l'apartat 8 de l'annex 2 en el termini que fixi la convocatòria, i indicarà els recursos que escauen, l'òrgan davant el qual s'han d'interposar i el termini per interposar-los.
Els ajuts concedits es faran públics en la seu electrònica de la Generalitat https://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
14.1 Les persones beneficiàries han de realitzar les actuacions objecte dels ajuts i justificar-les abans de la data que estableixi la resolució de concessió i, com a màxim, la data prevista en la convocatòria corresponent.
La falta de presentació en el termini establert en aquest apartat comporta la revocació i, si és el cas, l'exigència del reintegrament, si escau, i altres responsabilitats establertes en la legislació aplicable en matèria de subvencions.
14.3 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, la procedència i l'aplicació d'aquests fons a les activitats subvencionades.
14.4 La documentació justificativa a presentar, per mitjans exclusivament telemàtics, és la següent:
a) Mitjançant la pàgina web http://seu.gencat.cat i d'acord amb el procediment que estableix l'annex 2, caldrà presentar el compte justificatiu, que inclourà:
a.1 Una memòria explicativa del compliment de la finalitat de l'acció, l'activitat o el projecte subvencionats, amb indicació de les activitats realitzades.
a.2 Una memòria econòmica sobre el cost de les activitats realitzades, d'acord amb el model normalitzat annex a la sol·licitud, on consti una relació classificada de les despeses de l'activitat, amb identificació del creditor, el número de la factura o el document de valor probatori equivalent en el tràfic mercantil, l'import, la data d'emissió i la data de pagament.
b) Acreditacions i justificants de les despeses previstes, que ha d'incloure:
b.1 Còpia de les factures o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en certificació del banc o extracte bancari del compte des del qual s'han emès els pagaments i els rebuts bancaris de les transferències o dels càrrecs bancaris efectuats, les lletres vençudes, els xecs, els pagarés i els rebuts dels proveïdors; en el cas de pagaments en efectiu, documentació acreditativa de la percepció de l'import per part del creditor.
b.2 Quan l'import de la despesa subvencionable superi les quanties establertes en la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer, per al contracte menor (40.000 euros quan es tracti de contractes d'obres, i 15.000 euros quan es tracti de contractes de subministrament o de serveis), el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat prou nombre d'entitats que els realitzin, prestin o subministrin.
L'elecció entre les ofertes, que s'hauran d'aportar en la justificació, es realitzarà conforme a criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa.
Les tres ofertes han de procedir d'empreses que no estiguin vinculades a la persona beneficiària i que no formin part del mateix grup de societats, d'acord amb els supòsits que estableix l'article 42 del Codi de comerç, ni estiguin vinculades, d'acord amb la definició d'empreses vinculades establerta en l'article 3.3 de la Recomanació de la Comissió 2003/361/CE, de 6 de maig, sobre definició de microempreses i petites i mitjanes empreses (DOUE L-124, de 20.5.2003).
15.1 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
En el cas de les empreses aqüícoles, anualment, es comprovarà la realització del compromís de contractació de l'assegurança, i, en el cas dels ajuts de l'apartat 4.1.2, a més, la formalització del préstec i el pagament de les quotes corresponents.
Si es produeix un incompliment dels compromisos adquirits, s'iniciarà el procediment de revocació i reintegrament dels ajuts.
15.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració Tributària i la Tresoreria de la Seguretat Social i no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 6.3.
15.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
15.4 El pagament per compensar les càrregues financeres de l'apartat 4.1.2 es realitzarà en un sol cop per l'import de tot el període a l'ICF, a fi que l'ICF ho apliqui a l'amortització anticipada del préstec.
Obligacions de les persones beneficiaries
a) En el cas que es demanin ajuts o préstecs per a inversions, mantenir l'actuació objecte d'ajut durant els cinc anys posteriors a la concessió de l'ajut, i mantenir l'activitat durant els cinc anys posteriors a la concessió de l'ajut.
c) Comunicar a l'òrgan instructor els ajuts i els ingressos obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
e) Complir les altres obligacions que preveuen la normativa vigent en matèria de subvencions i aquestes bases reguladores.
f) En el cas d'explotacions aqüícoles amb producció assegurable, contractar una assegurança per un període de 5 anys a partir de la formalització del préstec o la resolució de la concessió de l'ajut.
S'hauran d'incloure en les pòlisses contractades cada any des del moment en què siguin assegurables, d'acord amb la norma de contractació de l'assegurança.
Revocació i reintegrament de les quantitats percebudes indegudament
18.1 L'òrgan concedent, amb tramitació prèvia del procediment legalment establert, ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar els interessos corresponents en els supòsits previstos en el text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i en la Llei 38/2003, 17 de novembre, general de subvencions, i en el cas de l'incompliment dels requisits i les condicions establerts en aquestes bases reguladores.
També escaurà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que escau el reintegrament en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
També es pot exigir el reintegrament si se superen els límits que estableix l'article 3 del Reglament (UE) 717/2014 de la Comissió, de 27 de juny, sobre aplicació dels articles 107 i 108 del Tractat de funcionament de Unió Europea als ajuts de minimis en el sector de la pesca i l'aqüicultura.
18.3 El reintegrament de les quantitats percebudes indegudament es regeix pel Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
A aquests efectes, l'òrgan competent per instruir el procediment de revocació i/o reintegrament és el Servei d'Ajuts de Foment d'Estructures Pesqueres i l'òrgan competent per resoldre la persona titular de la Direcció General de Pesca i Afers Marítims, que podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar en la resolució.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions per comprovar que es compleixen els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de les persones beneficiàries o terceres a prestar col·laboració i facilitar la documentació que els sigui requerida en exercici d'aquestes funcions d'inspecció i control es considerarà resistència, excusa, obstrucció o negativa, i, per tant, causa de revocació, i reintegrament, si s'escau, de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre; la Llei 38/2003, de 17 de novembre, i la Llei 39/2015, d'1 d'octubre, del procediment administratiu comú de les administracions públiques, sens perjudici de les especialitats que es puguin derivar de la normativa sectorial aplicable.
Si aquesta conducta està tipificada com a infracció en la legislació aplicable, dona lloc a la incoació de l'expedient sancionador oportú, d'acord amb el règim sancionador a què fa referència l'apartat anterior.
21.1 Les dades de caràcter personal que les persones beneficiàries han de facilitar per obtenir la subvenció sol·licitada s'inclouen en el fitxer de la Direcció General de Pesca i Afers Marítims Gestió d'ajuts pesquers de l'apartat 8.1 de l'annex de l'Ordre AAM/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca, Alimentació i Medi Natural i l'Institut Català de la Vinya i el Vi (DOGC 6468, de 27.9.2013).
La seva finalitat és gestionar les subvencions que atorga la Direcció General de Pesca i Afers Marítims.
Les persones interessades poden exercir els drets de l'afectat mitjançant escrit adreçat a la Direcció General de Pesca i Afers Marítims (Doctor Roux 80, 5a planta, 08017 Barcelona; 935674200 i [EMAIL] ).
21.2 A aquests efectes, assisteixen a les persones beneficiàries els drets establerts en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE, del Reglament general de protecció de dades, i la Llei orgànica 3/2018, de 5 de desembre, de protecció de dades personals i garantia dels drets digitals.
Tramitació telemàtica de sol·licituds i notificació de la resolució
En el cas que l'import total de la subvenció adjudicada sigui superior a un total de 60.000 €, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé per al tràmit de justificació.
4.2 En el cas que el sol·licitant sigui una persona jurídica, per presentar la sol·licitud caldrà el certificat digital de persona jurídica o el certificat digital del/de la representant de l'empresa, d'acord amb el paràgraf anterior.
5.1 La presentació de sol·licituds a través dels mitjans telemàtics establerts a l'apartat 2 d'aquest annex es pot fer des de l'endemà de la publicació de la convocatòria fins al termini establert en la publicació esmentada.
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta Llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis y regles.
1 Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, a parer seu, sigui present o pugui afectar el procediment.
2 Amb caràcter general, les persones beneficiàries d'ajuts públics, en l'exercici de la seva activitat, assumeixen les obligacions següents:
3 En particular, les persones beneficiàries de subvencions o ajuts públics assumeixen les obligacions següents:
e) Complir les obligacions de facilitar informació que la legislació de transparència imposa a les persones adjudicatàries en relació amb l'Administració o administracions de referència, sens perjudici del compliment de les obligacions de transparència que els pertoquin de manera directa per previsió legal, en el supòsits establerts en l'apartat quart de l'article 3 de la Llei de transparència.
En cas d'incompliment dels principis ètics i les regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.